სიდნი ლუმეტი

სიდნი ლუმეტი (; დ. 25 მანგი, 1924, ფილადელფია — ღ. 9 პირელი, 2011, ნიუ-იორკი) — ამერიკალი კინორეჟისორი, სცენარისტი დო პროდიუსერი. გინოღალირი აფუ 50-შე უმოსი ფილმი. ლუმეტიშ ფილმეფს მაკათური არტისტეფქ გვალო ოსკარიშ 18 ნომინაცია დეინალესჷ. თიშ არძაშე ჩინებული ფილმეფი რე „12 გარღვინჯებული ქომოლკოჩი“ დო „ბონდღი“.

ბიოგრაფია
სიდ­ნი ლუ­მე­ტიქ 1924 წანას ფი­ლა­დელ­ფი­ა­ს, ური­უ­ლი თე­ატ­რიშ არტისტეფიშ ფანიას დაე­ბა­დჷ. 4 წანაშ ასა­კი­შე სცე­ნა­ს გერდჷ, ოკათუდჷ რა­დი­ო­დოდ­გჷ­მებფს, 30-იანი წანეფიშ ბო­ლო­შე ბროდ­ვე­იშ სცე­ნა­შა გინორთჷ. 50-იანი წანეფიშე სიდ­ნი ლუ­მე­ტი ტე­ლე­არხ „CBS”-იშ ო­ტე­ლე­ვი­ზიე ფილ­მე­ფიშ რე­ჟი­სო­რო მუ­შენდჷ. ტელევიზიას თიქ 10 წანა იმუშუ, უკულ ქოთ კინემატოგრაფიაშა გეგნორთჷ. თიში კინოკარიერაქ დიჭყჷ ფილმით „12 გარღვინჯებული ქომოლკოჩი“, ნამუქით რეჟისორს ოსკარიშ მაართა ნომინაცია მოუღჷ. 

პოლაკიშ ფილმეფს ოკათუდეს თიჯგურა არტისტეფი მუჭომეფით რენა: როდ სტაიგერი ფილმიშე მევახშე, შონ კონერი თარი როლს ფილმიშე ზუბი დო ანდერსონიშ ინნაჭარეფი, ალ პაჩინო სერპიკო დო ჯოღორულ ონდღე დო შხვეფი. 

2005 წანას ამერიკაშ კინოაკა­დე­მი­აქ შინელი ოს­კა­რი გინოჩჷ. ლუმეტიშ ეკონია ფილმი რდჷ 2007 წანას გიშულირი კრიმინალური ტრაგედია „სოიშა ეშმაკი ქიგეგენს ნამდა ღურელი რექ“. ლუმეტიქ 2011 წანაშ 9 პირელს, 86 წანაშ ხანს ლიმფომაშე დოღურჷ.

ფილმოგრაფია
1957 - 12 გარღვინჯებული ქომოლკოჩი (12 Angry Men) 
1962 - გირძე დღა სერშა (Long Day's Journey Into Night)
1964 - მევახშე (The Pawnbroker)
1965 - ზუბი (The Hill)
1971 - ანდერსონიშ ინნაჭარეფი (The Anderson Tapes)
1973 - სერპიკო (Serpico)
1974 - ჸვილუა ბჟაეიოლუშ ექსპრესის (Murder on the Orient Express)
1975 - ჯოღორული ონდღე (Dog Day Afternoon)
1976 - ბონდღი (Network)
1977 - ეკვუსი (Equus)
1981 - ნოღაშ მაფასქირი (Prince of the City)
1982 - ვერდიქტი (The Verdict)
1990 - კითხირი დო პასუხეფი (Q & A)
1997 - ინტენსიური თერაპია (Critical Care)
2007 - სოიშა ეშმაკი ქიგეგენს, ნამდა ღურელი რექ (Before the Devil Knows You're Dead)

რესურსეფი ინტერნეტის

სიდნი ჟურნალი „ტაბულა“ ცაშხა, 14 პირელი, 2011
არ­თი დვირალი ქომოლკოჩი  გაზეთი 24 სათი 11.04.11

კატეგორია:ამერიკალი კინორეჟისორეფი
კატეგორია:დუნაბადი 1924
კატეგორია:ნაღურა 2011